כריסטופר פטרסון

כריסטופר פול פטרסון (באנגלית: Kristoffer Paul Peterson; נולד ב-28 בנובמבר 1994) הוא כדורגלן שוודי המשחק בעמדת הקיצוני השמאלי בהפועל באר שבע.

קריירה
פטרסון נולד וגדל בגטבורג, שוודיה. לאחר שהחל לשחק כדורגל במחלקת נוער מקומית, ב-2011 עבר פטרסון למחלקת הנוער של ליברפול, ולקראת עונת 2013/2014 החל להתאמן גם עם סגל הקבוצה הבוגרת. ב-28 בנובמבר 2013, יום הולדתו ה-19, הושאל לטרנמיר רוברס מהליגה השלישית. הוא ערך את הופעת הבכורה שלו יומיים לאחר מכן, בניצחון קבוצתו 2–1 על קולצ'סטר יונייטד. בינואר 2014 חתם על הארכת חוזה, אך לא שיחק בקבוצה הבוגרת. במשחקי קדם עונת 2014/2015 שיחק עם הקבוצה הבוגרת, ואף כבש פעמיים, אך ב-27 באוגוסט 2014 חתם על חוזה לארבע עונות באוטרכט מליגת העל ההולנדית.

ב-7 בינואר 2016 הושאל לרודה עד לתום העונה. ב-26 בינואר 2017 חתם בהראקלס אלמלו על חוזה לשנתיים וחצי, עם אופציה לעונה נוספת. בספטמבר 2018 נבחר לשחקן החודש בליגת העל ההולנדית. ב-2 באוגוסט 2019 חתם בסוונסי סיטי מהצ'מפיונשיפ, אותה אימן סטיב קופר, שאימן אותו בקבוצת הנוער של ליברפול. יום לאחר מכן ערך את הופעת הבכורה שלו, בניצחון 2–1 על האל סיטי, וב-28 באוגוסט 2019 כבש את שער הבכורה שלו בקבוצה, בניצחון קבוצתו 6–0 על קיימברידג' יונייטד בגביע הפוטבול ליג. ב-20 בינואר 2020 הושאל לאוטרכט עד לתום העונה. ב-5 באוקטובר 2020 חתם לשלוש עונות בפורטונה דיסלדורף, היורדת הטרייה ל.

ב-21 ביוני 2023 חתם לשלוש שנים בהפועל באר שבע מליגת העל.

קריירת נבחרות
לאחר ששיחק בכל הנבחרות הצעירות של שוודיה, ב-16 באוקטובר 2018 ערך את הופעתו היחידה בנבחרת הבוגרת, כשנכנס כמחליפו של אוסקר הילמרק בדקה ה-81, בתיקו 1–1 במשחק ידידות נגד .

תארים
אישי
 שחקן החודש של ליגת העל ההולנדית (1): ספטמבר 2018

קישורים חיצוניים

הערות שוליים

כדורגלנים שוודים
חלוצי כדורגל שוודים
גטבורג: כדורגלנים
כדורגלני ליברפול
כדורגלני טרנמיר רוברס
כדורגלני אוטרכט
כדורגלני רודה
כדורגלני הראקלס אלמלו
כדורגלני סוונסי סיטי
כדורגלני פורטונה דיסלדורף
כדורגלני הפועל באר שבע
כדורגלנים זרים בישראל
ספורטאים שוודים באנגליה
ספורטאים זרים בהולנד
ספורטאים שוודים בגרמניה
ספורטאים שוודים בישראל
שוודים שנולדו ב-1994